**FINANŠU KOMITEJAS**

**SĒDES PROTOKOLS**

Nr.1

 2023.gada 18.janvārī

Sēde sasaukta plkst. 13.00

Sēdi atklāj plkst. 13.00

Sēde notiek videokonferences režīmā tiešsaistē Webex platformā.

Komitejas sēde ir atklāta.

**Sēdi vada:** Dagnis Straubergs.

**Sēdi protokolē:** Dace Tauriņa.

**Sēdē piedalās deputāti:** Jānis Bakmanis, Māris Beļaunieks, Aigars Legzdiņš, Dāvis Melnalksnis, Dagnis Straubergs.

**Sēdē piedalās:** Agnese Smalkā-France, Agris Blumers, Aiga Briede, Jānis Remess, Andris Zunde, Anna Siliņa, Antra Kamala, Ārija Mikša, Artis Ārgalis, Beāte Kožina, Inga Neimane, Dace Tauriņa (dace.taurina@aloja.lv), Dace Vilemsone, Digna Būmane, Dita Lejniece, Dzintra Dzene, Edmunds Liepiņš, Elēna Silāja, Evija Keisele, A.A. (gimnazija@limbazunovads.lv), Ģirts Ieleja, Guna Jirgensone, Guna Paegle, Gunita Gulbe, Hedviga Inese Podziņa, Ieva Mahte, Ieva Skuja, Ilga Tiesnese, Ilona Jēkabsone, Ilona Zeltiņa, Ilze Elste, Ilze Millere, Ilze Ozoliņa, Ilze Rubene, Ināra Lazdiņa, Inese Dubulte, Ineta Laizāne, Inga Zālīte, Iveta Beļauniece, Iveta Pēkšēna, Izita Kļaviņa, Jana Beķere, Jana Lāce, Jana Mošura, Jānis Strauts, Juris Graudiņš, Kārlis Irmejs, Katrīna Žibala, Kristaps Močāns, Kristīne Zaķe, Lāsma Liepiņa, Liene Berga, Līga Viļčinska, Ilze Žūriņa-Davidčuka, Mārtiņš Grāvelsiņš, Regīna Tamane, Baiba Martinsone, Pēteris Magone, Raimonds Straume, Raivis Galītis, Sandra Paegle, Santa Čingule, Sarma Kacara, Sigita Upmale, Sintija Zute, Skaidrīte Mitrevica – Galīte, Kristīne Mežapuķe, Sporta skola 2 (solveiga.varava@limbazunovads.lv), Solvita Kukanovska, Gunita Bisniece, Viktors Zujevs, Ilze Ādamsone, Aira Lapkovska, Zane Kalniņa, Ziedīte Jirgensone, Ziedonis Tomsons.

**Darba kārtība:**

1. Par darba kārtību.
2. Par Limbažu novada izglītības stratēģijas 2023.-2027.gadam apstiprināšanu.
3. Par valsts budžeta mērķdotāciju izglītības iestāžu pedagogu darba samaksai un valsts sociālās apdrošināšanas obligātajām iemaksām laika periodam no 2023. gada 1. janvāra līdz 2023. gada 31. augustam.
4. Par pašvaldības budžeta finansējumu pedagogu darba samaksai un valsts sociālās apdrošināšanas obligātajām iemaksām Limbažu novada pašvaldības izglītības iestādēs un izglītības atbalsta iestādē 2023. gadā.
5. Par konceptuālu atbalstu līdzfinansējuma piešķiršanai biedrības „Salacgrīvas ūdens sporta-atpūtas biedrība” projektam "Elektriskā motorlaiva treniņu drošības procesu nodrošināšanai".
6. Par konceptuālu atbalstu līdzfinansējuma piešķiršanai draudzes „LATVIJAS EVAŅĢĒLISKI LUTERISKĀS BAZNĪCAS LIELSALACAS DRAUDZE” projektam par baznīcas kultūrvēsturiskā interjera atjaunošanas darbiem.
7. Par konceptuālu atbalstu projektu pieteikumu sagatavošanai.
8. Par līdzfinansējuma piešķiršanu biedrības „Radošā apvienība "VĀGŪZIS"” projektam "Piejūras tautiskie tērpi".
9. Par līdzfinansējuma piešķiršanu projektam ,,Estrādes un sēdvietas izveidei pie Katvaru ezera”.
10. Par grozījumiem Limbažu novada domes 27.01.2022. sēdes lēmumā Nr.78 "Limbažu novada pašvaldības kultūras iestāžu amatiermākslas kolektīvu vadītāju, speciālistu un koncertmeistaru amatu un amatalgu saraksts".
11. Par Limbažu novada pašvaldības aģentūras “LAUTA” finansējuma pārvirzīšanu uz 2023.gada budžetu.
12. Par izmaiņām Limbažu novada pašvaldības iestāžu darbinieku amatu un likmju 2022. gada sarakstā un papildus finansējuma piešķiršanu veco ļaužu mītnei “Sprīdīši”, Sociālās aprūpes centram – pansionātam “Pērle” un Korģenes feldšeru-vecmāšu punktam.
13. (papildu d.k. jaut.) Par grozījumiem Limbažu novada pašvaldības 2022. gada 27. janvāra iekšējos noteikumos Nr.1 “Noteikumi par iepirkumu organizēšanas kārtību Limbažu novada pašvaldībā”.
14. (papildu d.k. jaut.) Par atbalstu ēdināšanas nodrošināšanai Ukrainas civiliedzīvotājiem.
15. (papildu d.k. jaut.) Par Limbažu novada teritorijas plānojuma izstrādes uzsākšanu.
16. (papildu d.k. jaut.) Par maksājumu atmaksu vienošanās “Sabiedrībā balstītu sociālo pakalpojumu izveide Alojas novadā” Nr.9.3.1.1/19/I/021 ietvaros.
17. (papildu d.k. jaut.) Par Limbažu novada pašvaldības Sociālās aprūpes centra – pansionāta "Pērle" sniegtā ilgstošas aprūpes un sociālās rehabilitācijas pakalpojuma maksas apstiprināšanu.
18. (papildu d.k. jaut.) Par Limbažu novada domes iestādes ,,Veco ļaužu mītne “Sprīdīši”” sniegtā ilgstošas sociālās aprūpes un sociālās rehabilitācijas pakalpojuma maksas apstiprināšanu.
19. (papildu d.k. jaut.) Par Umurgas pamatskolas maksas pakalpojumu izcenojumu apstiprināšanu.
20. (papildu d.k. jaut.) Par saistošo noteikumu projekta izskatīšanu un virzīšanu publicēšanai sabiedriskā viedokļa noskaidrošanai.
21. (papildu d.k. jaut.) Par Limbažu novada pašvaldības iekšējo noteikumu „Par transportlīdzekļu izmantošanu un izdevumu uzskaites kārtību Limbažu novada pašvaldībā” apstiprināšanu.
22. Informācijas. Par Limbažu novada pašvaldības 2022.gada budžeta izpildi uz 01.01.2023.
23. Informācijas.

# 1.

**Par darba kārtību**

Ziņo Dagnis Straubergs

Iepazinusies ar Finanšu komitejas priekšsēdētāja D. Strauberga priekšlikumu apstiprināt sēdes darba kārtību, **atklāti balsojot: PAR** – 5 deputāti (Jānis Bakmanis, Māris Beļaunieks, Aigars Legzdiņš, Dāvis Melnalksnis, Dagnis Straubergs), **PRET –** nav, **ATTURAS –** nav, komiteja **NOLEMJ:**

apstiprināt šādu sēdes darba kārtību:

1. Par darba kārtību.
2. Par Limbažu novada izglītības stratēģijas 2023.-2027.gadam apstiprināšanu.
3. Par valsts budžeta mērķdotāciju izglītības iestāžu pedagogu darba samaksai un valsts sociālās apdrošināšanas obligātajām iemaksām laika periodam no 2023. gada 1. janvāra līdz 2023. gada 31. augustam.
4. Par pašvaldības budžeta finansējumu pedagogu darba samaksai un valsts sociālās apdrošināšanas obligātajām iemaksām Limbažu novada pašvaldības izglītības iestādēs un izglītības atbalsta iestādē 2023. gadā.
5. Par konceptuālu atbalstu līdzfinansējuma piešķiršanai biedrības „Salacgrīvas ūdens sporta-atpūtas biedrība” projektam "Elektriskā motorlaiva treniņu drošības procesu nodrošināšanai".
6. Par konceptuālu atbalstu līdzfinansējuma piešķiršanai draudzes „LATVIJAS EVAŅĢĒLISKI LUTERISKĀS BAZNĪCAS LIELSALACAS DRAUDZE” projektam par baznīcas kultūrvēsturiskā interjera atjaunošanas darbiem.
7. Par konceptuālu atbalstu projektu pieteikumu sagatavošanai.
8. Par līdzfinansējuma piešķiršanu biedrības „Radošā apvienība "VĀGŪZIS"” projektam "Piejūras tautiskie tērpi".
9. Par līdzfinansējuma piešķiršanu projektam ,,Estrādes un sēdvietas izveidei pie Katvaru ezera”.
10. Par grozījumiem Limbažu novada domes 27.01.2022. sēdes lēmumā Nr.78 "Limbažu novada pašvaldības kultūras iestāžu amatiermākslas kolektīvu vadītāju, speciālistu un koncertmeistaru amatu un amatalgu saraksts".
11. Par Limbažu novada pašvaldības aģentūras “LAUTA” finansējuma pārvirzīšanu uz 2023.gada budžetu.
12. Par izmaiņām Limbažu novada pašvaldības iestāžu darbinieku amatu un likmju 2022. gada sarakstā un papildus finansējuma piešķiršanu veco ļaužu mītnei “Sprīdīši”, Sociālās aprūpes centram – pansionātam “Pērle” un Korģenes feldšeru-vecmāšu punktam.
13. Par grozījumiem Limbažu novada pašvaldības 2022. gada 27. janvāra iekšējos noteikumos Nr.1 “Noteikumi par iepirkumu organizēšanas kārtību Limbažu novada pašvaldībā”.
14. Par atbalstu ēdināšanas nodrošināšanai Ukrainas civiliedzīvotājiem.
15. Par Limbažu novada teritorijas plānojuma izstrādes uzsākšanu.
16. Par maksājumu atmaksu vienošanās “Sabiedrībā balstītu sociālo pakalpojumu izveide Alojas novadā” Nr.9.3.1.1/19/I/021 ietvaros.
17. Par Limbažu novada pašvaldības Sociālās aprūpes centra – pansionāta "Pērle" sniegtā ilgstošas aprūpes un sociālās rehabilitācijas pakalpojuma maksas apstiprināšanu.
18. Par Limbažu novada domes iestādes ,,Veco ļaužu mītne “Sprīdīši”” sniegtā ilgstošas sociālās aprūpes un sociālās rehabilitācijas pakalpojuma maksas apstiprināšanu.
19. Par Umurgas pamatskolas maksas pakalpojumu izcenojumu apstiprināšanu.
20. Par saistošo noteikumu projekta izskatīšanu un virzīšanu publicēšanai sabiedriskā viedokļa noskaidrošanai.
21. Par Limbažu novada pašvaldības iekšējo noteikumu „Par transportlīdzekļu izmantošanu un izdevumu uzskaites kārtību Limbažu novada pašvaldībā” apstiprināšanu.
22. Informācijas. Par Limbažu novada pašvaldības 2022.gada budžeta izpildi uz 01.01.2023.
23. Informācijas.

# 2.

**Par Limbažu novada izglītības stratēģijas 2023.-2027.gadam apstiprināšanu**

Ziņo Sigita Upmale, debatēs piedalās Dagnis Straubergs, Aiga Briede, Agnese Smalkā-France, Māris Beļaunieks, Jānis Bakmanis

Komiteja ir iepazinusies ar sagatavoto lēmuma projektu:

“Novērtējot izglītības lomu Limbažu novada cilvēkresursu attīstībā, kā arī ņemot vērā nacionālā līmenī definētās prioritātes izglītības nozarē un Izglītības likumā noteikto, ka pašvaldība ir atbildīga par izglītības attīstības stratēģijas izstrādi, Limbažu novada dome 2022. gada 25. augustā pieņēma lēmumu Nr.871 (prot. Nr.12, 77.) izveidot darba grupu Limbažu novada izglītības stratēģijas izstrādei 2023.-2027.gadam.

Pašvaldību likuma 10.panta pirmās daļas 3.punkts nosaka, ka dome ir tiesīga izlemt ikvienu pašvaldības kompetences jautājumu, turklāt tikai dome var apstiprināt pašvaldības plānošanas dokumentus, turklāt tā paša panta 21.punkts nosaka, ka tikai dome var pieņemt lēmumus citos normatīvajos aktos paredzētajos gadījumos. Attīstības plānošanas sistēmas likuma 4.pants nosaka, ka attīstības plānošanas dokumentā izvirza mērķus un sasniedzamos rezultātus attiecīgā politikas jomā vai teritorijā, apraksta noskaidrotās problēmas un paredz to risinājumus, izvērtē šo risinājumu iespējamo ietekmi, kā arī plāno turpmāko politikas īstenošanai un rezultātu novērtēšanai nepieciešamo rīcību, likuma 6.panta pirmā daļu nosaka, ka izšķir šādus attīstības plānošanas dokumentu veidus: politikas plānošanas dokumenti, institūciju vadības dokumenti un teritorijas attīstības plānošanas dokumenti, likuma 6.panta otrā daļa nosaka, ka politikas plānošanas dokumentā nosaka mērķus, uzdevumus un rīcību vienas vai vairāku politikas jomu, nozaru vai apakšnozaru attīstības veicināšanai, tā paša likuma 10.pants nosaka, ka valsts un pašvaldības institūcijas atbilstoši savai kompetencei izstrādā attīstības plānošanas dokumentus pēc savas iniciatīvas, izpildot augstākas institūcijas uzdevumu, kā arī tad, ja attīstības plānošanas dokumentu izstrādi paredz normatīvais akts. Izglītības likuma 17. panta trešās daļas 1.prim punkts nosaka, ka pašvaldība saskaņā ar Ministru kabineta apstiprinātajās izglītības attīstības pamatnostādnēs noteiktajiem mērķiem izstrādā izglītības attīstības stratēģiju. Pamatojoties uz iepriekš minēto, kā arī saskaņā ar Ministru kabineta 2014.gada 2.decembra noteikumu Nr.737 “Attīstības plānošanas dokumentu izstrādes un ietekmes izvērtēšanas noteikumi” 2.punktu, kas nosaka, ka šos noteikumus piemēro attiecībā uz attīstības plānošanas dokumentiem, kurus izstrādā valsts un pašvaldību institūcijas, 3.punktu, kurā paredzēts, ka attīstības plānošanas dokumentus izstrādā Attīstības plānošanas sistēmas likuma 10.pantā noteiktajos gadījumos, kā arī Ministru kabineta 2009.gada 25.augusta noteikumu Nr.970 “Sabiedrības līdzdalības kārtība attīstības plānošanas procesā” 6.punktu, kas nosaka kādos attīstības plānošanas procesa posmos ir iespējama sabiedrības līdzdalība, 7.punktu, kas nosaka kādos veidos sabiedrības pārstāvji var līdzdarboties attīstības plānošanā, 13.punktu, kas nosaka, ka atbildīgā amatpersona sagatavo un publicē institūcijas mājaslapā sadaļā "Sabiedrības līdzdalība" paziņojumu par līdzdalības procesu ne vēlāk kā 14 dienas pirms attīstības plānošanas dokumenta projekta iesniegšanas lēmējinstitūcijā lēmuma pieņemšanai, ja normatīvajos aktos nav noteikts cits termiņš, atbilstoši normatīvajiem aktiem par kārtību, kādā iestādes ievieto informāciju internetā, kā arī, izvērtējot nepieciešamību, izplata to citos sabiedrībai pieejamos veidos, lai iespējami labāk sasniegtu mērķauditoriju, 17.punktu, kas nosaka, ka iesniedzot attīstības plānošanas dokumenta projektu lēmējinstitūcijā lēmuma pieņemšanai atbilstoši normatīvajiem aktiem par attīstības plānošanu un attiecīgo institūciju iekšējo kārtību un darbību, tam pievieno plānošanas procesā izteiktos sabiedrības pārstāvju viedokļus atbilstoši šo noteikumu 2.pielikumam un publicē tos institūcijas mājaslapā sadaļā "Sabiedrības līdzdalība", ir izstrādāta Limbažu novada izglītības stratēģija (2023.-2027.gadam). Stratēģija ir pirmais izglītības nozares attīstības plānošanas dokuments, kurš izstrādāts pēc administratīvi teritoriālās reformas, kuras rezultātā tika apvienots Alojas, Limbažu un Salacgrīvas novads. Tas ir pašvaldības līmeņa vidēja termiņa izglītības nozares attīstības plānošanas dokuments, kurā tiek sniegts konspektīvs ieskats esošās situācijas raksturojumā, ilustrēts izglītības nozares attīstības politikas plānošanas konteksts nacionālā un reģionālā līmenī, noteikti līdz 2027. gadam īstenojamie rīcības virzieni, uzdevumi (rīcības un pasākumi) un sasniedzamie rezultāti, kā arī ieskicēti ilgtermiņa stratēģiskie uzstādījumi, ņemot vērā Limbažu novada ilgtspējīgas attīstības stratēģiju 2022.-2046. gadam.

Limbažu novada izglītības stratēģijas publiskā apspriešana norisinās no 2023.gada 11.janvāra līdz 24.janvārim.

Pamatojoties uz Pašvaldību likuma 10.panta pirmās daļas 3.punktu, 21.punktu, Izglītības likuma 17.panta trešās daļas 1. prim punktu, Attīstības plānošanas sistēmas likuma 4., 6.panta pirmo un otro daļu, Ministru kabineta 2014.gada 2.decembra noteikumu Nr.737 “Attīstības plānošanas dokumentu izstrādes un ietekmes izvērtēšanas noteikumi” 2.punktu, Ministru kabineta 2009.gada 25.augusta noteikumu Nr.970 “Sabiedrības līdzdalības kārtība attīstības plānošanas procesā” 6., 7., 13., 17.punktu, **atklāti balsojot: PAR** –\_\_\_\_\_\_\_\_\_\_\_\_\_\_\_\_\_\_, **PRET –** \_\_\_\_\_\_\_\_\_\_\_\_\_\_\_\_\_, **ATTURAS –** \_\_\_\_\_\_\_\_\_\_\_\_\_\_\_\_, komiteja **NOLEMJ:**

1. Apstiprināt Limbažu novada izglītības stratēģiju 2023.-2027.gadam (pielikumā).
2. Atbildīgā par lēmuma izpildi ir Limbažu novada Izglītības pārvaldes vadītāja Sigita Upmale.
3. Lēmuma projektu virzīt izskatīšanai Limbažu novada domes 26.01.2023. sēdē.”

Sēdes vadītājs Dagnis Straubergs lūdz sniegt papildus informāciju par 1.2.1., 2.1.2., 2.2.6. punktiem. Limbažu novada Izglītības pārvaldes vadītāja Sigita Upmale informē, ka rīcības plānā ir plānotie pasākumi, kuriem pretī ir sasniedzamais rezultāts. Veicot metodisko darbu tiek sasniegts izmērāms rezultāts. Stratēģijā ir minēts, ka dibinātājam tiek iesniegts līdzekļu pieprasījums konkrētajiem budžeta gadiem, lai šos pasākumus īstenotu un rezultātus sasniegtu. Deputāts Jānis Bakmanis izsaka priekšlikumu par vienu mēnesi atlikt jautājuma izskatīšanu. Dagnis Straubergs izsaka priekšlikumu organizēt tikšanos ar ārpakalpojuma sniedzēju, kas veicis stratēģijas izstrādi, un sasaukt apvienoto komiteju sēdi pirms domes sēdes. Juridiskās nodaļas vadītāja Aiga Briede informē, ka nav ievērots termiņš, stratēģija ir publicēta 11.janvārī, bet ir jābūt ne mazāk kā 14 dienām pirms apspriedes. Deputāts Māris Beļaunieks izsaka priekšlikumu piektdien plkst.13.00 noorganizēt klātienes tikšanos ar ārpakalpojuma sniedzēju un sasaukt apvienoto komiteju sēdi. **Atklāti balsojot: PAR** – 5 deputāti (Jānis Bakmanis, Māris Beļaunieks, Aigars Legzdiņš, Dāvis Melnalksnis, Dagnis Straubergs), **PRET –** nav, **ATTURAS –** nav, komiteja **NOLEMJ:**

sasaukt apvienoto komiteju sēdi un lēmuma projektu sagatavot izskatīšanai domes sēdē.

Deputāti izdara tehnisku balsojumu dokumentu vadības sistēmā “Namejs”, lai varētu turpināt izskatīt sēdes nākamo jautājumu (**PAR** – 4 deputāti (Jānis Bakmanis, Māris Beļaunieks, Dāvis Melnalksnis, Dagnis Straubergs), **PRET –** nav, **ATTURAS –** Aigars Legzdiņš).

# 3.

**Par valsts budžeta mērķdotāciju izglītības iestāžu pedagogu darba samaksai un valsts sociālās apdrošināšanas obligātajām iemaksām laika periodam no 2023. gada 1. janvāra līdz 2023. gada 31. augustam**

Ziņo Sigita Upmale

Iepazinusies ar Limbažu novada Izglītības pārvaldes vadītājas S. Upmales informāciju par valsts mērķdotāciju Limbažu novada pašvaldības pirmsskolas, pamata, vispārējās vidējās, interešu un speciālās izglītības iestādēm laika periodam no 2023. gada 1. janvāra līdz 2023. gada 31. augustam, pamatojoties uz Ministru kabineta 23.12.2022. rīkojumu Nr. 866 “Par valsts pagaidu budžetu”, Ministru kabineta 2022.gada 21.jūnija noteikumiem Nr.376 “Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs”, Ministru kabineta 2016.gada 5.jūlija noteikumiem Nr.445 „Pedagogu darba samaksas noteikumi”, Ministru kabineta 2016.gada 15.jūlija noteikumiem Nr.477 “Speciālās izglītības iestāžu un vispārējās izglītības iestāžu speciālās izglītības klašu (grupu) finansēšanas kārtība”, Pašvaldību likuma 4.panta pirmās daļas 4.punktu, 10.panta pirmās daļas 21.punktu, **atklāti balsojot: PAR** – 5 deputāti (Jānis Bakmanis, Māris Beļaunieks, Aigars Legzdiņš, Dāvis Melnalksnis, Dagnis Straubergs), **PRET –** nav, **ATTURAS –** nav, komiteja **NOLEMJ:**

1. Apstiprināt valsts mērķdotāciju bērnu no piecu gadu vecuma, pamata un vispārējās vidējās, interešu izglītības un Limbažu novada speciālās pamatskolas pedagogu darba samaksai un valsts sociālās apdrošināšanasobligātajām iemaksām laika periodam no 2023. gada 1. janvāra līdz 2023. gada 31. augustam (1., 2., 3., 4.pielikumā).
2. Atbildīgo par lēmuma izpildi noteikt Limbažu novada Izglītības pārvaldes vadītāju S.Upmali.
3. Kontroli par lēmuma izpildi uzdot Limbažu novada pašvaldības izpilddirektoram A. Ārgalim.
4. Lēmuma projektu virzīt izskatīšanai Limbažu novada domes sēdē.

# 4.

**Par pašvaldības budžeta finansējumu pedagogu darba samaksai un valsts sociālās apdrošināšanas obligātajām iemaksām Limbažu novada pašvaldības izglītības iestādēs un izglītības atbalsta iestādē 2023. gadā**

Ziņo Sigita Upmale

Iepazinusies ar Limbažu novada Izglītības pārvaldes vadītājas S. Upmales informāciju par pašvaldības finansējumu pedagogu darba samaksai un valsts sociālās apdrošināšanas obligātajām iemaksām Limbažu novada pašvaldības izglītības iestādēs un izglītības atbalsta iestādē 2023. gadā, pamatojoties uz Ministru kabineta 23.12.2022. rīkojumu Nr. 866 “Par valsts pagaidu budžetu”, Limbažu novada domes 2022.gada 3.oktobra iekšējiem noteikumiem Nr. 27 „Valsts budžeta mērķdotācijas un pašvaldības finansējuma aprēķina un sadales kārtība Limbažu novada izglītības iestāžu pedagogu darba samaksai”, Pašvaldību likuma 4.panta pirmās daļas 4.punktu, likuma „Par pašvaldību budžetiem” 30. pantu, **atklāti balsojot: PAR** – 5 deputāti (Jānis Bakmanis, Māris Beļaunieks, Aigars Legzdiņš, Dāvis Melnalksnis, Dagnis Straubergs), **PRET –** nav, **ATTURAS –** nav, komiteja **NOLEMJ:**

1. Apstiprināt pašvaldības budžeta finansējumu pedagogu darba samaksai un valsts sociālās apdrošināšanas obligātajām iemaksām Limbažu novada pašvaldības pirmsskolas izglītības iestādēs, pamatskolu pirmsskolas grupās, pamata, vispārējās vidējās izglītības iestādēs, interešu izglītības programmām Limbažu novada pašvaldības izglītības iestādēs, profesionālās ievirzes izglītības iestādēs un izglītības atbalsta iestādē 2023. gadā (1., 2., 3., 4., 5.pielikumā).
2. Finansējumu pedagogu algu izmaiņām ar 2023. gada 1. septembri, pamatojoties uz ekonomistu aprēķiniem, 979377,00 EUR (tai skaitā EUR 219864,00 valsts sociālās apdrošināšanas obligātajām iemaksām) apmērā, ieplānot Izglītības pārvaldes 2023. gada budžetā.
3. Atbildīgo par lēmuma izpildi noteikt Limbažu novada Izglītības pārvaldes vadītāju Sigitu Upmali.
4. Kontroli par lēmuma izpildi uzdot Limbažu novada pašvaldības izpilddirektoram A. Ārgalim.
5. Lēmuma projektu virzīt izskatīšanai Limbažu novada domes sēdē.

# 5.

**Par konceptuālu atbalstu līdzfinansējuma piešķiršanai biedrības „Salacgrīvas ūdens sporta-atpūtas biedrība” projektam "Elektriskā motorlaiva treniņu drošības procesu nodrošināšanai"**

Ziņo Sarma Kacara, debatēs piedalās Māris Beļaunieks, Ģirts Ieleja, Dagnis Straubergs

Limbažu novada pašvaldībā (turpmāk tekstā – Pašvaldība) saņemts biedrības “Salacgrīvas ūdens sporta-atpūtas biedrība”, reģistrācijas numurs 40008209298, (turpmāk tekstā – Biedrība) 2022. gada 6. decembra iesniegums (reģistrēts lietvedības sistēmā 06.12.2022. ar Nr. 4.8.4/22/1606), kurā Biedrība lūdz Pašvaldību piešķirt līdzfinansējumu 10% apmērā no kopējām izmaksām, kas plānotas 19200 EUR apmērā, projektam “Elektriskā motorlaiva treniņu drošības procesu nodrošināšanai” (turpmāk tekstā – Projekts). Projekta ietvaros plānots iegādāties RIB tipa 380 cm garu motorlaivu ar elektro 9,9hp motoru, uzlādējamu no elektro tīkla, kas palīdzēs airēt gribētāju apmācības procesā nodrošināt drošību uz ūdens.

Projektam paredzēts piesaistīt Eiropas Lauksaimniecības fonda lauku attīstībai līdzfinansējumu biedrības “Jūrkante” izsludinātās 12.kārtas projektu konkursa 19.2.2. aktivitātes “Vietas potenciāla attīstības iniciatīvas” 2.1. rīcībā “Dzīves vides sakārtošana, brīvā laika pavadīšana un dabas resursu efektīva izmantošana”.

Pamatojoties uz Pašvaldību likuma 4.panta pirmās daļas 7.punktu un 5.pantu, **atklāti balsojot: PAR** – 5 deputāti (Jānis Bakmanis, Māris Beļaunieks, Aigars Legzdiņš, Dāvis Melnalksnis, Dagnis Straubergs), **PRET –** nav, **ATTURAS –** nav, komiteja **NOLEMJ:**

1. Konceptuāli atbalstīt līdzfinansējuma piešķiršanu biedrības “Salacgrīvas ūdens sporta-atpūtas biedrība” projektam "Elektriskā motorlaiva treniņu drošības procesu nodrošināšanai" 10% apmērā no projekta kopējām attiecināmām izmaksām, tas ir 1 920 *euro* (viens tūkstotis deviņi simti divdesmit eiro).
2. Uzdot Attīstības un projektu nodaļai projekta “Elektriskā motorlaiva treniņu drošības procesu nodrošināšanai” atbalsta gadījumā, pēc apliecinošu dokumentu saņemšanas Limbažu novada pašvaldībā, sagatavot lēmuma projektu par līdzfinansējuma piešķiršanu, konkretizējot, no kādiem Limbažu novada pašvaldības budžeta līdzekļiem tas piešķirams.
3. Atbildīgo par lēmuma izpildi noteikt Limbažu novada pašvaldības Attīstības un projektu nodaļu.
4. Kontroli par lēmuma izpildi uzdot veikt Limbažu novada pašvaldības izpilddirektoram.
5. Lēmuma projektu virzīt izskatīšanai Limbažu novada domes sēdē.

# 6.

**Par konceptuālu atbalstu līdzfinansējuma piešķiršanai draudzes „LATVIJAS EVAŅĢĒLISKI LUTERISKĀS BAZNĪCAS LIELSALACAS DRAUDZE” projektam par baznīcas kultūrvēsturiskā interjera atjaunošanas darbiem**

Ziņo Sarma Kacara

Limbažu novada pašvaldībā (turpmāk tekstā – Pašvaldība) saņemts draudzes “LATVIJAS EVAŅĢĒLISKI LUTERISKĀS BAZNĪCAS LIELSALACAS DRAUDZE”, reģistrācijas numurs 90000227716, (turpmāk tekstā – Draudze) 2022. gada 29. novembra iesniegums (reģistrēts lietvedības sistēmā 30.11.2022. ar Nr. 4.8.1/22/6902), kurā Draudze lūdz Pašvaldību piešķirt līdzfinansējumu 10% apmērā no kopējām izmaksām, kas plānotas 50 000 EUR apmērā, projektam “Baznīcas kultūrvēsturiskā interjera atjaunošanas pirmā kārta – mūra sienu un griestu apmetuma un krāsojuma atjaunošana” (turpmāk tekstā – Projekts). Projekta mērķis ir Kultūrvēsturiskā mantojuma – Lielsalacas evaņģēliski luteriskās draudzes baznīcas ēkas iekšējā interjera – mūra sienu un griestu apmetuma un krāsojuma atjaunošana, lai tālāk veiktu sienu un griestu dekoru atjaunošanu, sienu ornamentu un ciļņu restaurāciju un atjaunošanu.

Projektam paredzēts piesaistīt Eiropas Jūrlietu un Zivsaimniecības fonda lauku attīstībai līdzfinansējumu biedrības “Jūrkante” izsludinātās 12.kārtas projektu konkursa 3.1.rīcībā “Zivsaimniecības teritoriju un kultūras mantojuma saglabāšana”.

Pamatojoties uz Pašvaldību likuma 4.panta pirmās daļas 5.punktu un 5.pantu, **atklāti balsojot: PAR** – 4 deputāti (Jānis Bakmanis, Māris Beļaunieks, Aigars Legzdiņš, Dagnis Straubergs), **PRET –** nav, **ATTURAS –** nav, balsojumā nepiedalās deputāts Dāvis Melnalksnis, komiteja **NOLEMJ:**

1. Konceptuāli atbalstīt līdzfinansējuma piešķiršanu draudzes “LATVIJAS EVAŅĢĒLISKI LUTERISKĀS BAZNĪCAS LIELSALACAS DRAUDZE” projektam “Baznīcas kultūrvēsturiskā interjera atjaunošanas pirmā kārta – mūra sienu un griestu apmetuma un krāsojuma atjaunošana” 10% apmērā no projekta kopējām attiecināmām izmaksām, tas ir 5 000 *euro* (pieci tūkstoši eiro).
2. Uzdot Attīstības un projektu nodaļai projekta “Baznīcas kultūrvēsturiskā interjera atjaunošanas pirmā kārta – mūra sienu un griestu apmetuma un krāsojuma atjaunošana” atbalsta gadījumā, pēc apliecinošu dokumentu saņemšanas Limbažu novada pašvaldībā, sagatavot lēmuma projektu par līdzfinansējuma piešķiršanu, konkretizējot, no kādiem Limbažu novada pašvaldības budžeta līdzekļiem tas piešķirams.
3. Atbildīgo par lēmuma izpildi noteikt Limbažu novada pašvaldības Attīstības un projektu nodaļu.
4. Kontroli par lēmuma izpildi uzdot veikt Limbažu novada pašvaldības izpilddirektoram.
5. Lēmuma projektu virzīt izskatīšanai Limbažu novada domes sēdē.

# 7.

**Par konceptuālu atbalstu projektu pieteikumu sagatavošanai**

Ziņo Ģirts Ieleja

2022. gada 25. novembrī stājušies spēkā Ministru kabineta 2022. gada 8. novembra noteikumi Nr.709 “Eiropas Savienības Atveseļošanas un noturības mehānisma plāna reformu un investīciju virziena 1.2. "Energoefektivitātes uzlabošana" 1.2.1.3.i. investīcijas "Pašvaldību ēku un infrastruktūras uzlabošana, veicinot pāreju uz atjaunojamo energoresursu tehnoloģiju izmantošanu un uzlabojot energoefektivitāti" īstenošanas noteikumi". Centrālās finanšu un līgumu aģentūra 2023. gada 2. janvārī ir izsludinājusi projektu iesniegumu atlasi. Projektu konkurss tiek rīkots atklātas atlases veidā un projektu iesniegumu iesniegšanas termiņš – no 2023.gada 20.janvāra līdz 2023.gada 22.jūnijam.

Pamatojoties uz Ministru kabineta 2022. gada 8. novembra noteikumiem Nr.709 709 “Eiropas Savienības Atveseļošanas un noturības mehānisma plāna reformu un investīciju virziena 1.2. "Energoefektivitātes uzlabošana" 1.2.1.3.i. investīcijas "Pašvaldību ēku un infrastruktūras uzlabošana, veicinot pāreju uz atjaunojamo energoresursu tehnoloģiju izmantošanu un uzlabojot energoefektivitāti" īstenošanas noteikumi" un Pašvaldību likuma 10.panta pirmās daļas 21.punktu, **atklāti balsojot: PAR** – 5 deputāti (Jānis Bakmanis, Māris Beļaunieks, Aigars Legzdiņš, Dāvis Melnalksnis, Dagnis Straubergs), **PRET –** nav, **ATTURAS –** nav, komiteja **NOLEMJ:**

1. Konceptuāli atbalstīt piedalīšanos atveseļošanās fonda investīciju programmas [1.2.1.3.i.](https://likumi.lv/ta/id/337385-eiropas-savienibas-atveselosanas-un-noturibas-mehanisma-plana-reformu-un-investiciju-virziena-1-2-energoefektivitates-uzlabosana) "Pašvaldību ēku un infrastruktūras uzlabošana, veicinot pāreju uz atjaunojamo energoresursu tehnoloģiju izmantošanu un uzlabojot energoefektivitāti" izsludinātajā projektu konkursā, tajā skaitā energosertifikātu aktualizēšanu un tehniskās dokumentācijas sagatavošanu, ar mērķi uzlabot pašvaldību ēku un infrastruktūras energoefektivitāti, lai samazinātu ikgadējo primāro enerģijas patēriņu un sasniegtu enerģijas ietaupījumu.
2. Virzīt pašvaldības ēkas \_\_\_\_\_\_\_\_\_\_\_ projekta pieteikumu sagatavošanai.
3. Limbažu novada administrācijas Attīstības un projektu nodaļai uzsākt nepieciešamās darbības projektu pieteikumu sagatavošanai.
4. Izdevumus, kuri nepieciešami lēmuma 2.punktā minēto ēku energosertifikātu aktualizēšanai un tehniskās dokumentācijas sagatavošanai, segt no Limbažu novada administrācijas Attīstības un projektu nodaļas budžeta 2023.gadam.
5. Atbildīgo par lēmuma izpildi noteikt Limbažu novada administrācijas Attīstības un projektu nodaļas vadītāju.
6. Kontroli par lēmuma izpildi uzdot veikt Limbažu novada pašvaldības izpilddirektoram.
7. Lēmuma projektu virzīt izskatīšanai Limbažu novada domes sēdē.

# 8.

**Par līdzfinansējuma piešķiršanu biedrības „Radošā apvienība "VĀGŪZIS"” projektam "Piejūras tautiskie tērpi"**

Ziņo Dagnis Straubergs

Limbažu novada dome 2022.gada 22.decembrī pieņēmusi lēmumu Nr. 1255 “Par konceptuālu atbalstu līdzfinansējuma piešķiršanai biedrības “Radošā apvienība “VĀGŪZIS”” projektam “Piejūras tautiskie tērpi”” (protokols Nr.18, 24.).

2023.gada 13.janvārī Limbažu novada pašvaldība saņēmusi biedrības “Radošā apvienība “VĀGŪZIS””, reģ. Nr. 40008173376, (turpmāk – Biedrība) valdes locekles (vārds, uzvārds) iesniegumu par līdzfinansējuma piešķiršanu, kuram pievienots Lauku atbalsta dienesta Ziemeļvidzemes reģionālās lauksaimniecības pārvaldes 02.01.2023. lēmums par projekta “Piejūras tautiskie tērpi” (turpmāk – Projekts) apstiprināšanu. Apstiprinātā projekta attiecināmās izmaksas 19 050,22 EUR, tajā skaitā publiskais finansējums 17 145,20 EUR. Biedrība lūdz piešķirt līdzfinansējumu 10% apmērā no projekta attiecināmajām izmaksām, t.i. 1 905,02 EUR.

Pamatojoties uz Pašvaldību likuma 4.panta pirmās daļas 5.punktu un 5.pantu, **atklāti balsojot: PAR** – 5 deputāti (Jānis Bakmanis, Māris Beļaunieks, Aigars Legzdiņš, Dāvis Melnalksnis, Dagnis Straubergs), **PRET –** nav, **ATTURAS –** nav, komiteja **NOLEMJ:**

1. Piešķirt biedrībai “Radošā apvienība “VĀGŪZIS””, reģistrācijas numurs 40008173376, līdzfinansējumu projekta “Piejūras tautiskie tērpi”” īstenošanai 10% apmērā no projekta kopējām izmaksām, tas ir 1 905,02 *euro* (viens tūkstotis deviņi simti pieci eiro, 02 centi), no Limbažu novada pašvaldības 2022.gada naudas atlikumu uz gada beigām.
2. Atbildīgos par finansējuma iekļaušanu 2023.gada budžetā noteikt Finanšu un ekonomikas nodaļas ekonomistus.
3. Uzdot Juridiskajai nodaļai sagatavot līgumu par šī lēmuma 1.punktā norādītā finansējuma piešķiršanu, nosakot piešķirtā līdzfinansējuma izlietojuma atskaišu iesniegšanas kārtību un organizēt līguma slēgšanu.
4. Kontroli par lēmuma izpildi uzdot veikt Limbažu novada pašvaldības izpilddirektoram.
5. Lēmuma projektu virzīt izskatīšanai Limbažu novada domes sēdē.

# 9.

**Par līdzfinansējuma piešķiršanu projektam ,,Estrādes un sēdvietas izveidei pie Katvaru ezera”**

Ziņo Mārtiņš Grāvelsiņš

 Biedrība “Vidzemes lauku partnerība “Brasla”” izsludinājusi Eiropas lauksaimniecības fonda lauku attīstībai (ELFLA) līdzfinansētā LEADER projektu konkursa XII kārtu 3. rīcība “Vides labiekārtošana pakalpojumu pieejamības un kvalitātes uzlabošanai”. Tā īstenošanai pieejams avanss 10% apmērā no projektam piešķirtā ELFLA finansējuma.

Limbažu novada dome 2022. gada 24. martā ir pieņēmusi lēmumu Nr. 299 (protokols Nr.3, 68.) ,,Par projekta ,,Estrādes un sēdvietas izveide pie Katvaru ezera” iesniegšanu “Vidzemes lauku partnerība “Brasla”” projektu konkursā un noteikusi projekta izmaksas.

Pociema kultūras nams līdz šī gada 28.martam ir iesniedzis projekta iesniegumu Lauku atbalsta dienesta Elektroniskās pieteikšanās sistēmā.

Projekta ietvaros paredzēts izbūvēt Estrādi un sēdvietas izveide pie Katvaru ezera.

Lauka atbalsta dienests 08.08.2022. ir pieņēmis lēmumu Nr. 09.6 -11/22/621-e ,,Par projekta iesnieguma Nr.22-09-AL20-A019.2201-000005 ,,Estrādes un sēdvietas izveidei pie Katvaru ezera” apstiprināšanu”, kurā ir noteiktas projekta attiecināmās izmaksas un publiskais finansējums.

Pēc cenu aptaujas ,,Estrādes un sēdvietas izveidei pie Katvaru ezera” Katvaros, Limbažu novadā”, iepirkuma identifikācijas nr.01,/2023 rezultātiem, projekta īstenošanai ir nepieciešami EUR 1452 ar PVN. Būvniecības ieceres dokumentācijas izstrādei brīvdabas estrādes izveidei.

Saskaņā ar Lauku atbalsta dienesta lēmumu projekta attiecināmās izmaksas ir EUR 20 000, tajā skaitā publiskais finansējums, ko atbalsta saņēmējam būs tiesības saņemt, īstenojot projektu atbilstoši atbalsta saņemšanas nosacījumiem un termiņiem, ir EUR 18 000.

Lai šo projektu īstenotu ir nepieciešams pašvaldības līdzfinansējums EUR 2000.

Pamatojoties uz Pašvaldību likuma 4.panta pirmās daļas 2.punktu, 5.pantu, **atklāti balsojot: PAR** – 5 deputāti (Jānis Bakmanis, Māris Beļaunieks, Aigars Legzdiņš, Dāvis Melnalksnis, Dagnis Straubergs), **PRET –** nav, **ATTURAS –** nav, komiteja **NOLEMJ:**

1. Iekļaut Limbažu novada pašvaldības 2023.gada budžetā 18000.00 EUR (astoņpadsmit tūkstoši eiro) piešķirto finansējumu projekta ,,Estrādes un sēdvietas izveidei pie Katvaru ezera” īstenošanai.
2. Līdzfinansējumu 2000.00 EUR (divi tūkstoši eiro) apmērā nodrošināt no Limbažu novada pašvaldības 2022.gada budžeta naudas atlikuma uz gada beigām..
3. Atbildīgos par finansējuma iekļaušanu 2023.gada budžetā noteikt Finanšu un ekonomikas nodaļas ekonomistus.
4. Atbildīgo par projekta realizāciju un atskaišu iesniegšanu noteikt Pociema kultūras nama vadītāju Aiju Romancāni.
5. Kontroli par lēmuma izpildi uzdot Limbažu novada pašvaldības izpilddirektoram Artim Ārgalim.
6. Lēmuma projektu virzīt izskatīšanai Limbažu novada domes sēdē.

# 10.

**Par grozījumiem** **Limbažu novada domes 27.01.2022. sēdes lēmumā Nr.78 "Limbažu novada pašvaldības kultūras iestāžu amatiermākslas kolektīvu vadītāju, speciālistu un koncertmeistaru amatu un amatalgu saraksts"**

Ziņo Evija Keisele

Pamatojoties uz apstiprināto valsts mērķdotāciju pašvaldību finansēto māksliniecisko kolektīvu vadītājiem un aktualizēto darbojošos kolektīvu sarakstu, izdarīt izmaiņas Limbažu novada domes 27.01.2022. sēdes lēmumā Nr.78 "Limbažu novada pašvaldības kultūras iestāžu amatiermākslas kolektīvu vadītāju, speciālistu un koncertmeistaru amatu un amatalgu saraksts". Mērķdotāciju zaudē kolektīvu, kas nav piedalījušies noteiktajos Dziesmusvētku starp pasākumos, vadītāji - Tautas mūzikas instrumentu ansambļa „Kokle” vadītājs, kapelas „Labi, ka tā” vadītājs, tautas mūzikas kapelas “Ieviņas” vadītājs. Kā arī atsevišķi kolektīvi beiguši savu pastāvēšanu - jauniešu deju kolektīvs “Prieks”, vidējās paaudzes deju kolektīvs „Lādezers” vadītājs. Savukārt senioru deju kolektīva “Raduraksti” vadītāja atalgojuma mērķdotācija piešķirta no jauna.

Pamatojoties uz Pašvaldību likuma 4.panta pirmās daļas 5.punktu, 10.panta pirmās daļas 21.punktu, 20.panta trešo daļu, **atklāti balsojot: PAR** – 5 deputāti (Jānis Bakmanis, Māris Beļaunieks, Aigars Legzdiņš, Dāvis Melnalksnis, Dagnis Straubergs), **PRET –** nav, **ATTURAS –** nav, komiteja **NOLEMJ:**

1. Grozīt Limbažu novada domes 27.01.2022. sēdes lēmumu Nr.78 "Limbažu novada pašvaldības kultūras iestāžu amatiermākslas kolektīvu vadītāju, speciālistu un koncertmeistaru amatu un amatalgu saraksts", izsakot to jaunā redakcijā (pielikumā).
2. Noteikt atbildīgos par lēmuma izpildi kultūras iestāžu vadītājus.
3. Kontroli par lēmuma izpildi uzdot Limbažu novada Kultūras pārvaldes vadītājai.
4. Lēmuma projektu virzīt izskatīšanai Limbažu novada domes sēdē.

# 11.

**Par Limbažu novada pašvaldības aģentūras “LAUTA” finansējuma pārvirzīšanu uz 2023.gada budžetu**

Ziņo Ilze Millere, debatēs piedalās Dagnis Straubergs

Limbažu novada pašvaldības aģentūras “LAUTA” 2022. gada ārpusbāzes un prioritāro pasākumu plānotie izdevumi izlietoti daļēji, investīciju kartes, mārketinga izdevumi Limbažu novada tūrisma mājas lapai, informatīvajiem izdevumiem, Limbažu novada tūrisma stratēģijas izstrādei, informācijas korektūrai un tulkošanai, maketēšanai, drukai ir sagatavošanā, bet to izmaksas lūgums pārvietot uz 2023. gadu. Alojas uzņēmējdarbības atbalsta centra “Sala” saimniecisko darbu veikšanai noslēgti līgumi, bet laikapstākļu dēļ tos nav iespējams veikt sniega/ledus periodā.

Pamatojoties uz Pašvaldību likuma 39.panta trešās daļas 2. punktu, likuma “Par pašvaldību budžetiem” 30.pantu, **atklāti balsojot: PAR** – 5 deputāti (Jānis Bakmanis, Māris Beļaunieks, Aigars Legzdiņš, Dāvis Melnalksnis, Dagnis Straubergs), **PRET –** nav, **ATTURAS –** nav, komiteja **NOLEMJ:**

1. Pārcelt 7792,35 EUR no Limbažu novada pašvaldības aģentūras “LAUTA” Alojas uzņēmējdarbības atbalsta centra “Sala” 2022.gada ārpusbāzes piešķirtajiem līdzekļiem uz 2023. gada Alojas uzņēmējdarbības atbalsta centra “Sala” ārpusbāzes budžetu (ēkas tekņu tīrīšanai, kondicionieru piegādei un uzstādīšanai, ēkas koka un metāla žalūziju remontam).
2. Pārcelt 23 171,82 EUR no Limbažu novada pašvaldības aģentūras “LAUTA” 2022.gada ārpusbāzes piešķirtajiem līdzekļiem uz 2023. gada Limbažu novada pašvaldības aģentūras “LAUTA” ārpusbāzes budžetu (Limbažu novada tūrisma mājas lapas www.visitlimbazi.lv tehniskiem risinājumiem un mājas lapas informācijas korektūrai/tulkošanai uz angļu, vācu, igauņu, krievu, potenciāli lietuviešu valodām, Limbažu novada informatīvo tūrisma materiālu atjaunošanai, izdošanai- “Radīts Limbažu novadā” (latviešu valodā), Limbažu pilsētas brošūra (latviešu, angļu, krievu valodās), Vidzemes piekrastes dabas taku brošūras aktualizēšanai (latviešu valodā) un izdošanai, Limbažu novada tūrisma stratēģijas 2023.-2030.gadam izstrādei, dalībai tūrisma izstādē “Balttour 2023” Rīgā 2023. gada februārī, dalībai “Tourest 2023” Tallinā, Igaunijā, 2023. gada februārī, Vidzemes piekrastes tūrisma karšu drukai (latviešu, lietuviešu, igauņu, angļu, vācu, krievu valodās).
3. Pārcelt 5000 EUR no Limbažu novada pašvaldības aģentūras “LAUTA” 2022. gada prioritāriem piešķīrumiem piešķirtajiem līdzekļiem Limbažu novada investīciju kartes izveidei uz 2023. gada Limbažu novada pašvaldības aģentūras “LAUTA” budžetu.
4. Atbildīgos par finansējuma iekļaušanu 2023.gada budžetā noteikt Finanšu un ekonomikas nodaļas ekonomistus.
5. Atbildīgo par lēmuma izpildi noteikt Limbažu novada pašvaldības aģentūras “LAUTA” direktori.
6. Kontroli par lēmuma izpildi uzdot Limbažu novada pašvaldības izpilddirektoram.
7. Lēmuma projektu virzīt izskatīšanai Limbažu novada domes sēdē.

# 12.

**Par izmaiņām Limbažu novada pašvaldības iestāžu darbinieku amatu un likmju 2022. gada sarakstā un papildus finansējuma iekļaušanu veco ļaužu mītnes “Sprīdīši” un Sociālās aprūpes centra – pansionāts “Pērle” 2023.gada budžetā**

Ziņo Artis Ārgalis

Lai nodrošinātu efektīvu Limbažu novada pašvaldības budžeta līdzekļu izmantošanu un nodrošinātu Valsts pārvaldes iekārtas likuma 10. panta desmitās daļas izpildi, kā arī, lai saskaņā ar Labklājības ministrijas izstrādāto noteikumu projektu “Noteikumi par valsts atbalstu pašvaldībām atlīdzības palielināšanai aprūpētājiem ilgstošas sociālās aprūpes un sociālās rehabilitācijas institūcijās” (2023. gada 3. janvāra Labklājības ministrijas vēstule par valsts atbalstu pašvaldībām SAC izdevumu segšanai, lai nodrošinātu konkurētspējīgu atlīdzību aprūpētājiem, reģistrēta Limbažu novada pašvaldībā 2023. gada 3. janvārī ar Nr.4.8.1/23/52) saņemtu valsts atbalstu sociālo aprūpētāju piemaksām, nepieciešams piešķirt papildu finansējumu Veco ļaužu mītnei “Sprīdīši” un Sociālās aprūpes centram – pansionātam “Pērle”, kā arī veikt izmaiņas darbinieku amatu un likmju sarakstā.

Ņemot vērā minēto, **atklāti balsojot: PAR** – 5 deputāti (Jānis Bakmanis, Māris Beļaunieks, Aigars Legzdiņš, Dāvis Melnalksnis, Dagnis Straubergs), **PRET –** nav, **ATTURAS –** nav, komiteja **NOLEMJ:**

1. Veikt izmaiņas2022.gadaLimbažu novada pašvaldības administrācijas darbinieku amatu un likmju saraksta (apstiprināts ar Limbažu novada domes 29.12.2021. lēmumu Nr. 750 (protokols Nr.14, 18.) 8. Pielikumā ⹂Limbažu novada pašvaldības iestāžu darbinieku amatu un likmju saraksts SOCIĀLO PAKALPOJUMU IESTĀDES”, sadaļā Veco ļaužu mītne ⹂Sprīdīši” 3. punktu izsakot šādā redakcijā un papildinot ar 8. punktu:

| **Nr. p.k.** | **Amata nosaukums** | **Amata vietu skaits** | **Profesiju klasifikatora kods** | **Amata saime un līmenis** | **Mēnešalgu grupa** | **Amatalga par slodzi vai stundas likme, EUR** | **Amata atalgojums mēnesī, EUR** | **Piezīmes** |
| --- | --- | --- | --- | --- | --- | --- | --- | --- |
|  | **Veco ļaužu mītne ⹂Sprīdīši”** |  |  |  |  |  |
| 3. | Aprūpētājs | 1 | 5322 02 | 43.1, II  | 5 | 662.00 | 662.00 | 2. kategorija |
| 8. | Aprūpētājs | 3 | 5322 02 | 43.1, I  | 4 | 629.00 | 1887.00 | 2. kategorija |

1. Veikt izmaiņas2022.gadaLimbažu novada pašvaldības administrācijas darbinieku amatu un likmju saraksta (apstiprināts ar Limbažu novada domes 29.12.2021. lēmumu Nr. 750 (protokols Nr.14, 18.) **8.pielikumā** “Limbažu novada pašvaldības iestāžu darbinieku amatu un likmju saraksts, SOCIĀLO PAKALPOJUMU IESTĀDES”, sadaļāSociālās aprūpes centrs – pansionāts “Pērle” 3., 10., 11. un 15 punktus izsakot šādā redakcijā:

| **Nr. p.k.** | **Amata nosaukums** | **Amata vietu skaits** | **Profesiju klasifikatora kods** | **Amata saime un līmenis** | **Mēnešalgu grupa** | **Amatalga par slodzi vai stundas likme, EUR** | **Amata atalgojums mēnesī, EUR** | **Piezīmes** |
| --- | --- | --- | --- | --- | --- | --- | --- | --- |
|  | **Sociālās aprūpes centrs – pansionāts „Pērle”** |  |  |  |  |  |
| 3 | Sociālais darbinieks Pociemā | 0,5 | 2635 04 | 43.1, VA | 9 | 629.00 | 314.50 | 2. kategorija |
| 10 | Sociālais darbinieks Umurgā | 1 | 2635 04 | 43.1, VA | 9 | 629.00 | 629.00 | 2. kategorija |
| 11 | Sociālais aprūpētājs Umurgā | 1 | 3412 01 | 43.1, IIIB | 6 | 629.00 | 629.00 | 2. kategorija |
| 15 | Sociālais aprūpētājs Pociemā | 1 | 3412 01 | 43.1, IIIB | 6 | 629.00 | 629.00 | 2. kategorija |

1. Nepieciešamo finansējumu lēmuma izpildei iekļaut 2023.gada budžeta projektā.
2. Lēmumā minētās izmaiņas piemērojamas ar 2023.gada 1.februāri.
3. Atbildīgie par lēmuma izpildi P/I VĻM “Sprīdīši” direktore Gunita Bisniece un Sociālās aprūpes centra – pansionāta „Pērle”vadītāja Ilze Elste.
4. Kontroli pār lēmuma izpildi uzdot Limbažu novada pašvaldības izpilddirektoram.
5. Lēmuma projektu virzīt izskatīšanai Limbažu novada domes sēdē.

Plkst.14.30 Domes priekšsēdētājs Dagnis Straubergs izsludina sēdes pārtraukumu.

Plkst.14.45 sēde tiek atsākta.

# 13.

**Par grozījumiem Limbažu novada pašvaldības 2022. gada 27. janvāra iekšējos noteikumos Nr.1 “Noteikumi par iepirkumu organizēšanas kārtību Limbažu novada pašvaldībā”**

Ziņo Juris Graudiņš, debatēs piedalās Māris Beļaunieks, Dāvis Melnalksnis, Aiga Briede

Limbažu novada pašvaldības dome 2022. gada 27. janvārī apstiprināja iekšējos noteikumus Nr.1 “Noteikumi par iepirkumu organizēšanas kārtību Limbažu novada pašvaldībā”.

Ņemot vērā, ka pieņemti grozījumi Publisko iepirkumu likumā, kas stāsies spēkā 2023. gada 1. janvārī, nepieciešams iepriekš minētos noteikumus grozīt, lai tie atbilstu normatīvo aktu prasībām.

Pamatojoties uz Valsts pārvaldes iekārtas likuma 72.panta pirmās daļas 2.punktu, 73.panta pirmās daļas 4.punktu, Pašvaldību likuma 50.panta pirmo daļu, **atklāti balsojot: PAR** – 5 deputāti (Jānis Bakmanis, Māris Beļaunieks, Aigars Legzdiņš, Dāvis Melnalksnis, Dagnis Straubergs), **PRET –** nav, **ATTURAS –** nav, komiteja **NOLEMJ:**

1. Grozīt Limbažu novada pašvaldības 2022. gada 27.janvāra iekšējos noteikumus Nr.1 “Noteikumi par iepirkumu organizēšanas kārtību Limbažu novada pašvaldībā”:
	1. Svītrot no tiesiskā pamatojuma vārdus un ciparus “likuma „Par pašvaldībām” 41.panta pirmā daļas 2.punktu”.
	2. Izteikt 29.punktu šādā redakcijā:

“29. Cenu aptaujas protokolu – lēmumu ar visiem dokumentiem Cenu aptaujas veicējs 3 (trīs) darba dienu laikā nosūta DVS NAMEJS Limbažu novada administrācijas Finanšu un ekonomikas nodaļai, finansējuma avota saskaņošanai ar plānoto budžetu, Limbažu novada administrācijas Juridiskai nodaļai, līguma saskaņošanai, un Pašvaldības izpilddirektoram saskaņošanai, un pēc tam Limbažu novada administrācijas Juridiskās nodaļas iepirkumu speciālistam reģistrēšanai.”;

* 1. Papildināt 38.punktu aiz vārdiem “darba dienu laikā” ar vārdiem “DVS NAMEJS”;
	2. Papildināt 43.punktu ar 43.9.apakšpunktu šādā redakcijā:

“43.9. sagatavošanas vai pēdējās aktualizācijas datumu.”;

* 1. Izteikt 44.punkta otro teikumu šādā redakcijā:

“44. [..]. Tehniskās specifikācijas izstrādātājs un/vai piesaistītais eksperts parakstās apliecinājumā (4.pielikums Nr.1).”;

* 1. Aizstāt 48.punktā skaitli “46” ar skaiti “47”.
	2. Izteikt 57.1. apakšpunktu šādā redakcijā:

“57.1. Iepirkuma komisijas locekļiem, ekspertiem, komisijas sekretāram ir pienākums parakstīt apliecinājumu (4.pielikums Nr.2), kā arī Iepirkuma dokumentācijas sagatavotājiem ir pienākums parakstīt apliecinājumu (4.pielikums Nr.1), ka nav tādu apstākļu, kuru dēļ varētu uzskatīt, ka viņi ir ieinteresēti konkrēta kandidāta vai pretendenta izvēlē vai darbībā vai ka viņi ir saistīti ar tiem PIL izpratnē, kā arī, ka viņi neizpaudīs Iepirkuma ietvaros iegūto informāciju, kas saskaņā ar normatīvajiem aktiem ir neizpaužama;”;

* 1. Izteikt 62.punktu šādā redakcijā:

“62. Ja Pašvaldība kā centralizētā iepirkumu institūcija nav veikusi Iepirkumu visām savām Iestādēm, tad Iestādes vadītājam ir pienākums tās preču un pakalpojumu grupas, kas noteiktas Ministru kabineta 2022.gada 20.decembra noteikumu Nr.816 “Publisko elektronisko iepirkumu noteikumi” (turpmāk – MK noteikumi Nr.816) 1.pielikumā “Preču un pakalpojumu grupas un tām piesaistītās centralizēto iepirkumu institūcijas”, iegādāties no PIL likumā un MK noteikumos Nr.816 noteiktajām centralizētām iepirkumu institūcijām e-iepirkumu sistēmā, kas atrodas Valsts reģionālās attīstības aģentūras pārziņā esošās valsts informācijas sistēmas tīmekļvietnē www.eis.gov.lv un kas sastāv no e-izziņu, e-pasūtījumu, e-konkursu un e-izsoļu apakšsistēmām (turpmāk – EIS centralizētie iepirkumi)”.

* 1. Papildināt 2.pielikumu “PIETEIKUMS par iepirkuma vai iepirkuma procedūras uzsākšanu” aiz sadaļas “Atbildīgā persona par nodošanas – pieņemšanas akta parakstīšanu \_\_\_\_\_\_\_\_\_” ar sadaļām:

“ Cita informācija \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Vai nepieciešama apspriede ar piegādātājiem

* Jā
* Nē\*”
	1. Papildināt 2.pielikumu “PIETEIKUMS par iepirkuma vai iepirkuma procedūras uzsākšanu” ar paskaidrojošo sadaļu:

“\* atklāts konkurss, slēgts konkurss vai konkursa procedūra ar sarunām būs jāpārtrauc, ja pieteikumu vai piedāvājumu būs iesniedzis tikai viens kandidāts vai pretendents”.

* 1. Izteikt 4.pielikumu “Apliecinājums” jaunā redakcijā (pielikumā).
1. Atbildīgo par lēmuma izpildi noteikt Limbažu novada pašvaldības Limbažu novada administrācijas Juridiskās nodaļas vadītāju.
2. Kontroli par lēmuma izpildi uzdot Limbažu novada pašvaldības izpilddirektoram.
3. Lēmuma projektu virzīt izskatīšanai Limbažu novada domes sēdē.

# 14.

**Par atbalstu ēdināšanas nodrošināšanai  Ukrainas civiliedzīvotājiem**

Ziņo Jana Beķere

Saskaņā ar Ukrainas civiliedzīvotāju atbalsta likuma 8.panta pirmo daļu, pasākumus atbalsta sniegšanai Ukrainas civiliedzīvotājiem primāri finansē no valsts budžeta un pašvaldību budžetu līdzekļiem, kas iedalīti no budžeta finansētajām institūcijām. Ministru kabinets pēc pamatota ministriju pieprasījuma var pieņemt lēmumu par finansējuma piešķiršanu no valsts budžeta programmas 02.00.00 "Līdzekļi neparedzētiem gadījumiem" šajā likumā noteiktā atbalsta sniegšanai līdzekļiem.

Saskaņā ar Ukrainas civiliedzīvotāju atbalsta likuma 12.panta pirmo daļu valsts nodrošina Ukrainas civiliedzīvotājiem primāri sniedzamo atbalstu — izmitināšanu — līdz 60 vai līdz 120 dienām, kā arī pārtiku līdz 30 dienām, ievērojot šā panta 1.1 daļā noteikto atbalsta sniegšanas termiņu un 1.3 daļā noteiktos nosacījumus izmitināšanas ilguma noteikšanai. Primāri sniedzamo atbalstu valsts nodrošina tiem Ukrainas civiliedzīvotājiem, kuri nav izmitināti šā likuma 7.1 pantā noteiktajā kārtībā.

Ministru kabineta 08.06.2022. noteikumi Nr. 339 “Noteikumi par primāri sniedzamā atbalsta nodrošināšanu Ukrainas civiliedzīvotājiem” (turpmāk – Noteikumi Nr. 339) nosaka kārtību, kādā Ukrainas civiliedzīvotājiem tiek nodrošināts primārie atbalsta pakalpojumi.

Atbilstoši Noteikumiem Nr. 339 6.punktam Izdevumi par Ukrainas civiliedzīvotājiem nodrošināto pārtiku pašvaldībai tiek segti 100 % apmērā no pārtikas nodrošināšanas faktiskajām izmaksām. [..]

Limbažu novada pašvaldībai, kura organizē izmitināšanu un ēdināšanu primārā atbalsta ietvaros, līdz šim uzņemto Ukrainas civiliedzīvotāju ēdināšanas periods ir beidzies, nepieciešams šīm personām, nodrošināt stabilus un prognozējamus nosacījumus attiecībā uz atbalsta nodrošināšanas apjomu un ilgumu.

Ņemot vērā, ka Salacgrīvas vidusskolas dienesta viesnīcā, Limbažu airēšanas klubā “Lemisele”, izmitinātie Ukrainas civiliedzīvotāji pēc primārā atbalsta saņemšanas, specifiskā sastāva dēļ – bērnu sporta treniņu grupas, aizbildnībā esošie bērni, objektīvu iemeslu dēļ – nav sadalāmi mazākās grupās un nav piemērota lieluma izmitināšanas vietu, viņi nevar pārcelties uz citu mājokli, līdz ar to nepieciešams noteikt atbalstu ēdināšanas pakalpojumiem šajās vietās.

Ņemot vērā minēto, kā arī pamatojoties uz Pašvaldību likuma 10.panta pirmās daļas 21.punktu, Ukrainas civiliedzīvotāju atbalsta likuma 12.panta pirmo un pirmo prim daļu, **atklāti balsojot: PAR** – 5 deputāti (Jānis Bakmanis, Māris Beļaunieks, Aigars Legzdiņš, Dāvis Melnalksnis, Dagnis Straubergs), **PRET –** nav, **ATTURAS –** nav, komiteja **NOLEMJ:**

1. Noteikt atbalstu ēdināšanas pakalpojuma nodrošināšanai pēc primārā atbalsta sniegšanas termiņa, sedzot ēdināšanas pakalpojuma sniedzējam samaksāto atlīdzību ne vairāk kā 5,00 euro, pieskaitot 21% PVN, par personu dienā no 2023.gada 1.februāra līdz 2023.gada 31.maijam.
2. Finansējumu **28133,00** euro apmērā šā lēmuma 1.punkta izpildei iekļaut Limbažu novada pašvaldības 2023. gada budžetā.
3. Šā lēmuma 1.punktā noteiktais atbalsts piemērojams pašvaldības izmitinātiem Ukrainas civiliedzīvotājiem izbeidzoties primārā atbalsta sniegšanas nosacījumiem, kuri Latvijā iegūst izglītību klātienē pirmsskolas, pamatizglītības, vispārējās vidējās vai profesionālās vidējās izglītības iestādē vai pāriet uz mācībām nākamajā izglītības pakāpē vai turpina izglītības ieguvi Ukrainā tālmācībā vai attālināti pamatizglītības, vispārējās vidējās vai profesionālās vidējās izglītības iestādē vai ir bērns pirmsskolas vecumā, kuram nav iespējas apmeklēt pirmsskolas izglītības iestādi:

3.1. Salacgrīvas vidusskolas dienesta viesnīcā;

3.2. Korģenes pamatskolā (Korģenes sabiedriskais centrs);

3.3. Limbažu airēšanas klubā “Lemisele”.

1. Pakalpojuma sniedzējam par katru mēnesi līdz nākošā mēneša 7. datumam sagatavot pieņemšanas nodošanas aktus ar pievienotiem palīdzības saņēmēju sarakstiem un rēķinu, kurus saskaņo Limbažu novada Sociālais dienests.
2. Noteikt atbildīgo par lēmuma izpildi Limbažu novada administrācijas Finanšu un ekonomikas nodaļas vadītāju.
3. Noteikt atbildīgo par lēmuma izpildi darba grupas atbalsta pasākumu nodrošināšanai Ukrainas pilsoņiem koordinatori, Limbažu novada Sociālā dienesta vadītāja vietnieci Janu Beķeri.
4. Kontroli par lēmuma izpildi noteikt Limbažu novada pašvaldības izpilddirektoram.
5. Lēmuma projektu virzīt izskatīšanai Limbažu novada domes sēdē.

# 15.

**Par Limbažu novada teritorijas plānojuma izstrādes uzsākšanu**

Ziņo Dagnis Straubergs, debatēs piedalās Māris Beļaunieks

Teritorijas attīstības plānošanas likuma 12.panta 1.daļā noteikts, ka vietējā pašvaldība izstrādā un apstiprina vietējās pašvaldības attīstības stratēģiju, attīstības programmu, teritorijas plānojumu, lokālplānojumus, detālplānojumus un tematiskos plānojumus. Saskaņā ar šo noteikumu 1.panta pirmās daļas 8.punktu teritorijas plānojums ir ilgtermiņa teritorijas attīstības plānošanas dokuments, kurā noteiktas prasības teritorijas izmantošanai un apbūvei, tajā skaitā funkcionālais zonējums, publiskā infrastruktūra, teritorijas izmantošanas un apbūves noteikumi, kā arī citi teritorijas izmantošanas nosacījumi un kuru izstrādā administratīvajai teritorijai vai tās daļai. Atbilstoši Teritorijas attīstības plānošanas likumā un Attīstības plānošanas sistēmas likuma 8.pantā noteiktajam to izstrādā laika periodam līdz 25 gadiem.

Saskaņā ar Teritorijas attīstības plānošanas likumu vietējās pašvaldības teritorijas plānojumu izstrādā atbilstoši vietējās pašvaldības ilgtspējīgas attīstības stratēģijai un ievērojot citus nacionālā, reģionālā un vietējā līmeņa teritorijas attīstības plānošanas dokumentus. Limbažu novada dome 28.07.2022.g. apstiprināja Limbažu novada Ilgtspējīgas attīstības stratēģiju 2022. – 2046.gadam un Limbažu novada Attīstības programmu 2022. – 2028.gadam. Līdz ar to nepieciešams izstrādāt visai novada teritorijai jaunu vienotu Limbažu novada teritorijas plānojumu atbilstoši normatīvo aktu prasībām.

Saskaņā ar Ministru kabineta 2014.gada 14.oktobra noteikumu Nr.628, “Noteikumi par pašvaldību teritorijas attīstības plānošanas dokumentiem” 75.punktu, pašvaldības dome pieņem lēmumu par teritorijas plānojuma vai lokālplānojuma izstrādes uzsākšanu, apstiprina darba uzdevumu un izstrādes vadītāju.

Saskaņā ar Ministru kabineta 2014.gada 14.oktobra noteikumu Nr.628 „Noteikumi par pašvaldību teritorijas attīstības plānošanas dokumentiem” 3.punktu, pašvaldības lēmumu par plānošanas dokumentu piecu darbdienu laikā pēc tā spēkā stāšanās ievieto sistēmā (Teritorijas attīstības plānošanas informācijas sistēma), kā arī nodrošina informācijas pieejamību citos sabiedrībai pieejamos veidos.

Pamatojoties uz iepriekš minēto nepieciešams uzsākt Limbažu pašvaldības teritorijas plānojuma (turpmāk- Teritorijas plānojums) izstrādi, apstiprināt darba uzdevumu un izstrādes vadītāju, nodrošināt sabiedrības informēšanu.

Pamatojoties uz iepriekš minēto un Teritorijas attīstības plānošanas likuma 12.panta 1.daļu, Ministru kabineta 2014.gada 14.oktobra noteikumiem Nr.628, “Noteikumi par pašvaldību teritorijas attīstības plānošanas dokumentiem” 75.punktu, **atklāti balsojot: PAR** – 5 deputāti (Jānis Bakmanis, Māris Beļaunieks, Aigars Legzdiņš, Dāvis Melnalksnis, Dagnis Straubergs), **PRET –** nav, **ATTURAS –** nav, komiteja **NOLEMJ:**

* + - 1. Uzsākt Limbažu novada Teritorijas plānojuma izstrādi.
			2. Apstiprināt darba uzdevumu Limbažu novada Teritorijas plānojuma izstrādei saskaņā ar šī lēmuma 1.pielikumu.
			3. Par Limbažu novada Teritorijas plānojuma izstrādes vadītāju apstiprināt Limbažu novada pašvaldības Nekustamā īpašuma un teritoriālā plānojuma nodaļas telpiskās attīstības plānotāju Ilonu Zeltiņu.
			4. Paziņojumu par Limbažu novada Teritorijas plānojuma izstrādes uzsākšanu publicēt Limbažu novada pašvaldības tīmekļa vietnē [www.limbazunovads.lv](http://www.limbazunovads.lv) un informatīvajā laikrakstā “Limbažu Novada Ziņas” un Teritorijas attīstības plānošanas informācijas sistēmā TAPIS.
			5. Kontroli par lēmuma izpildi uzdot Limbažu novada pašvaldības izpilddirektoram.
			6. Lēmuma projektu virzīt izskatīšanai Limbažu novada domes sēdē.

# 16.

**Par maksājumu atmaksu vienošanās “Sabiedrībā balstītu sociālo pakalpojumu izveide Alojas novadā”** **Nr.9.3.1.1/19/I/021 ietvaros**

Ziņo Jana Mošura, debatēs piedalās Māris Beļaunieks, Jānis Bakmanis, Dagnis Straubergs

Limbažu novada pašvaldība 2023. gada 13. janvārī ir saņēmusi Centrālās finanšu un līguma aģentūras (turpmāk – aģentūra) vēstuli Nr. 39-2-40/241 “Par maksājumu atgūšanu vienošanās Nr.9.3.1.1/19/I/021 ietvaros” (turpmāk – vēstule), kurā aģentūra informē, ka 2022. gada 25. augustā ar Sociālo pakalpojumu attīstības padomes lēmumu Nr. 51 ir apstiprināti grozījumi Nr. 10 “Rīgas plānošanas reģiona deinstitucionalizācijas plānā 2017. – 2020. gadam” (turpmāk – RPR DI plāns), ar kuriem no RPR DI plāna tiek izslēgta Limbažu novada pašvaldības projekta Nr. 9.3.1.1/19/I/021 ietvaros plānotā grupu dzīvokļu izveide un dienas aprūpes centra izveide un attiecīgi tiek samazinātas Limbažu novada pašvaldības sociālo pakalpojumu infrastruktūras izveides izmaksas, t.i. projekta Nr. 9.3.1.1/19/I/021 attiecināmo izmaksu apmērs, tostarp samazinot arī atbalsta summu (ERAF, valsts budžeta finansējumu un valsts budžeta dotāciju pašvaldībām).

Limbažu novada pašvaldība 2022. gada 29. septembrī Kohēzijas politikas fondu vadības informācijas sistēmā ierosināja vienošanās par Eiropas Savienības fonda projekta īstenošanu Nr. 9.3.1.1/19/I/021 *“Sabiedrībā balstītu sociālo pakalpojumu izveide Alojas novadā”* (turpmāk – vienošanās) grozījumus, t.sk. informējot, ka atbilstoši Limbažu novada domes 2021. gada 28. oktobra saistošajiem noteikumiem Nr. 14 “Limbažu novada pašvaldības nolikums” (apstiprināti ar Limbažu novada domes 2021. gada 28. oktobra sēdes lēmumu Nr. 391 (protokols Nr.8, 37.§)) Limbažu novada pašvaldība pārņem Limbažu novada pašvaldības Alojas administrācijas saistības.

Centrālā finanšu un līgumu aģentūra ir konstatējusi, ka Alojas novada domei vienošanās Nr. 9.3.1.1/19/I/021 ietvaros veikto avansa maksājumu Nr. 1, Nr. 2, Nr. 3 un Nr. 4, kā arī maksājuma pieprasījumu Nr. 1 un Nr. 2 veikto atbalsta summas maksājumu kopsumma pārsniedz RPR DI plānā norādītās ERAF finansējuma, valsts budžeta finansējuma un valsts budžeta dotācijas pašvaldībai kopsummas.

Ar vēstuli aģentūra lūdz Limbažu novada pašvaldībai kā Alojas novada domes saistību pārņēmējai vienošanās ietvaros veikto avansa maksājumu un atbalsta summas maksājumu ar kopējo summu 388 167,47 EUR (t.sk. ERAF finansējums 329 217,44 EUR, valsts budžeta finansējums 43 012,80 EUR un valsts budžeta dotācija pašvaldībām 15 937,23 EUR) atmaksu veikt 10 (desmit) darbdienu laikā.

Limbažu novada dome 2022. gada 28. aprīlī pieņēma lēmumu Nr.503 (protokols Nr.5, 146.) “Par projekta "Sabiedrībā balstītu sociālo pakalpojumu izveide Alojas novadā", Nr.9.3.1.1/19/I/021 vienošanās grozījumiem”, kurā punkts 4. “Finanšu nodaļai organizēt Projekta ietvaros no Sadarbības iestādes saņemtā Avansa maksājuma un Atbalsta summas atmaksu 344 297,18 EUR apmērā, veicot pārskaitījumu uz Sadarbības iestādes norādīto kontu Sadarbības iestādes norādītajā apjomā un termiņā.”

Pamatojoties uz Pašvaldību likuma 10. panta pirmās daļas 17.punktu, **atklāti balsojot: PAR** – 5 deputāti (Jānis Bakmanis, Māris Beļaunieks, Aigars Legzdiņš, Dāvis Melnalksnis, Dagnis Straubergs), **PRET –** nav, **ATTURAS –** nav, komiteja **NOLEMJ:**

1. Vienošanās ietvaros veikto avansa maksājumu un atbalsta summas maksājumu atmaksu 388 167,47 EURapmērā nodrošināt šādi:
	1. Pārcelt 2022.gadā budžetā atmaksai paredzēto finansējumu 344 297,18 EUR apmērā uz 2023.gada budžetu no Attīstības un projektu nodaļas budžeta “Projekts “Sabiedrībā balstītu sociālo pakalpojumu izveide Alojas novadā”, Nr. 9.3.1.1/19/I/021”;
	2. Papildus piešķirt 2023.gada budžetā 43 870,29 EUR no 2022.gada pašvaldības budžeta naudas atlikuma uz gada beigām.
2. Finanšu nodaļai organizēt atmaksu uz Aģentūras bankas kontu LV11TREL213005207500B

Saņēmēja banka: Valsts kase

Bankas kods: TRELLV22

Maksājuma pamatojums: EKK 19570

1. Atbildīgos par lēmuma izpildi noteikt Limbažu novada pašvaldības Finanšu un ekonomikas nodaļas vadītāju.
2. Kontroli par lēmuma izpildi uzdot veikt Limbažu novada pašvaldības izpilddirektoram.
3. Lēmuma projektu virzīt izskatīšanai Limbažu novada domes sēdē.

# 17.

**Par Limbažu novada pašvaldības Sociālās aprūpes centra – pansionāta "Pērle" sniegtā ilgstošas aprūpes un sociālās rehabilitācijas pakalpojuma maksas apstiprināšanu**

Ziņo Ilze Elste

Iepazinusies ar Limbažu novada pašvaldības Sociālās aprūpes centra – pansionāta "Pērle" vadītājas Ilzes Elstes informāciju par izmaiņām iestādes darbinieku amatu un likmju sarakstā un papildus finansējuma nepieciešamību 2023.g. budžetā, mainoties viena iemītnieka uzturēšanās izmaksām un neaizpildītās vienas gultas vietas izmaksām vienai dienai Limbažu novada pašvaldības Sociālās aprūpes centrā – pansionātā "Pērle", un saskaņā ar Limbažu novada domes 2021.gada 28.oktobra lēmumu Nr.374 “Limbažu novada pašvaldības, tās iestāžu un struktūrvienību sniegto maksas pakalpojumu izcenojumu aprēķināšanas metodika un izcenojumu apstiprināšanas kārtība”, pamatojoties uz Pašvaldību likuma 4.panta pirmās daļas 9.punktu, 10.panta otrās daļas 2.punkta d) apakšpunktu, **atklāti balsojot: PAR** – 5 deputāti (Jānis Bakmanis, Māris Beļaunieks, Aigars Legzdiņš, Dāvis Melnalksnis, Dagnis Straubergs), **PRET –** nav, **ATTURAS –** nav, komiteja **NOLEMJ:**

1. Apstiprināt maksu par vienai personai sniegtajiem ilgstošas sociālās aprūpes un sociālās rehabilitācijas sniegtajiem pakalpojumiem 1 (vienā) dienā Sociālās aprūpes centrā – pansionātā “Pērle” **27,99 EUR**.
2. Noteikt Limbažu novada pašvaldības Sociālās aprūpes centrā - pansionātā “Pērle” viena iemītnieka gultas vietas izmaksu 1 (vienā) dienā par laika posmu, kamēr sociālās aprūpes pakalpojuma saņēmējs atrodas ilgstošā prombūtnē (t.i. ārstniecības iestādē ilgāk par 30 dienām), **22,77 EUR** dienā.
3. Noteikt, ka lēmuma 1. un 2.punktā noteiktie izcenojumi piemērojami ar 2023.gada 1.februāri.
4. Ar šī lēmuma spēkā stāšanos atzīt par spēku zaudējušu Limbažu novada domes 2022.gada 22.decembra lēmumu Nr. 1242 (protokols Nr.18, 11.).
5. Atbildīgo par izcenojumu piemērošanu un līguma slēgšanu noteikt Sociālās aprūpes centra – pansionāta “Pērle” vadītāju.
6. Kontroli par lēmuma izpildi uzdot Limbažu novada pašvaldības izpilddirektoram.
7. Lēmuma projektu virzīt izskatīšanai Limbažu novada domes sēdē.

# 18.

**Par Limbažu novada domes iestādes ,,Veco ļaužu mītne “Sprīdīši”” sniegtā ilgstošas sociālās aprūpes un sociālās rehabilitācijas pakalpojuma maksas apstiprināšanu**

Ziņo Gunita Bisniece

Komiteja ir iepazinusies ar Limbažu novada pašvaldības iestādes “Veco ļaužu mītnes “Sprīdīši”” direktores Gunitas Bisenieces informāciju par izmaiņām iestādes darbinieku amatu un likmju sarakstā un papildus finansējuma nepieciešamību 2023.gada budžetā, mainoties viena iemītnieka uzturēšanās izmaksām un neaizpildītās vienas gultas vietas izmaksām vienai dienai iestādē “Veco ļaužu mītne “Sprīdīši””. Saskaņā ar Limbažu novada domes 2021.gada 28.oktobra iekšējiem noteikumiem “Limbažu novada pašvaldības, tās iestāžu un struktūrvienību sniegto maksas pakalpojumu izcenojumu aprēķināšanas metodika un izcenojumu apstiprināšanas kārtība”, pamatojoties uz Pašvaldību likuma 4.panta pirmās daļas 9.punktu, 10.panta otrās daļas 2.punkta d) apakšpunktu, **atklāti balsojot: PAR** – 5 deputāti (Jānis Bakmanis, Māris Beļaunieks, Aigars Legzdiņš, Dāvis Melnalksnis, Dagnis Straubergs), **PRET –** nav, **ATTURAS –** nav, komiteja **NOLEMJ:**

1. Apstiprināt maksu par vienai personai sniegtajiem ilgstošas sociālās aprūpes un sociālās rehabilitācijas sniegtajiem pakalpojumiem Limbažu novada pašvaldības iestādē ,,Veco ļaužu mītne ,,Sprīdīši” 28,95 EUR (divdesmit astoņi eiro, deviņdesmit pieci centi) dienā.
2. Noteikt Limbažu novada pašvaldības iestādē Veco ļaužu mītne “Sprīdīši” viena iemītnieka gultas vietas izmaksu par laika posmu, kamēr sociālās aprūpes pakalpojuma saņēmējs atrodas ilgstošā prombūtnē (t.i. ārstniecības iestādē ilgāk par 30 dienām), **24,75 EUR** (divdesmit četri eiro, septiņdesmit pieci centi) dienā par vienu saglabāto brīvo vietu.
3. Ar šī lēmuma spēkā stāšanos atzīt par spēku zaudējušu Limbažu novada domes 2022.gada 22.decembra lēmumu Nr. 1241 “Par Limbažu novada pašvaldības iestādes ,,Veco ļaužu mītne “Sprīdīši”” sniegtā ilgstošas sociālās aprūpes un sociālās rehabilitācijas pakalpojuma maksas apstiprināšanu” (protokols Nr.18, 10.).
4. Atbildīgo par izcenojumu piemērošanu un līguma slēgšanu noteikt Veco ļaužu mītnes “Sprīdīši” direktoru.
5. Kontroli par lēmuma izpildi uzdot Limbažu novada pašvaldības izpilddirektoram.
6. Lēmumā noteiktās maksas piemērojamas ar 2023.gada 1.februāri.
7. Lēmuma projektu virzīt izskatīšanai Limbažu novada domes sēdē.

Darbu sēdē beidz deputāts Dāvis Melnalksnis.

# 19.

**Par Umurgas pamatskolas maksas pakalpojumu izcenojumu apstiprināšanu**

Ziņo Lāsma Liepiņa, debatēs piedalās Jānis Bakmanis, Pēteris Magone, Dagnis Straubergs, Mārtiņš Grāvelsiņš, Māris Beļaunieks, Ināra Lazdiņa, Aiga Briede

Komiteja ir iepazinusies ar sagatavoto lēmuma projektu:

“Uzklausījusi Umurgas pamatskolas direktores Valentīnas Ozolas informāciju par Umurgas pamatskolas maksas pakalpojumu izcenojumu apstiprināšanu, pamatojoties uz Pašvaldību likuma 4.panta pirmās daļas 4.punktu, otro daļu, 10.panta otrās daļas 2.punkta d)apakšpunktu, 28.10.2021. Limbažu novada pašvaldības noteikumu "Limbažu novada pašvaldības, tās iestāžu un struktūrvienību sniegto maksas pakalpojumu izcenojumu aprēķināšanas metodika un izcenojumu apstiprināšanas kārtība", **atklāti balsojot: PAR** –\_\_\_\_\_\_\_\_\_\_\_\_\_\_\_\_\_\_, **PRET –** \_\_\_\_\_\_\_\_\_\_\_\_\_\_\_\_\_, **ATTURAS –** \_\_\_\_\_\_\_\_\_\_\_\_\_\_\_\_, komiteja **NOLEMJ:**

1. Apstiprināt Umurgas pamatskolas maksas pakalpojumu izcenojumus (pielikumā), nosakot, ka izcenojumi piemērojami ar 2023.gada 1.februāri.
2. Ar 2023.gada 1.februāri atzīt par spēku zaudējušu Limbažu novada domes 2014.gada 27.februāra lēmuma „Par Limbažu novada pašvaldības institūciju un iestāžu maksas pakalpojumu izcenojumu apstiprināšanu” (protokols Nr. 4, 54.§ ) 9.punktu.
3. Atbildīgo par lēmuma izpildi noteikt Umurgas pamatskolas direktori.
4. Kontroli par lēmuma izpildi uzdot Limbažu novada pašvaldības izpilddirektoram.
5. Lēmuma projektu virzīt izskatīšanai Limbažu novada domes sēdē.”

Umurgas pagasta pakalpojumu sniegšanas centra vadītājs Pēteris Magone lūdz atbrīvot sportistus no dalības maksas, tāpat kā visi pašdarbnieku kolektīvi tiek atbrīvoti no maksas kultūras namos. Sēdes vadītājs Dagnis Straubergs izsaka viedokli, ka jāpaskatās viss novads kopumā, jo Salacgrīvā, Liepupē un Ainažos sporta zāles bija bez maksas vietējiem klubiem un vietējiem iedzīvotājiem. Pareizi būtu veidot sistēmu tā, lai būtu visiem vienādi. Deputāts Māris Beļaunieks izsaka viedokli, ka jāpanāk, lai zāles būtu pēc iespējas vairāk noslogotas. Attieksmei jābūt vienlīdzīgai. Pēteris Magone lūdz nesteigties ar lēmuma pieņemšanu. Deputāts Jānis Bakmanis piekrīt šim viedoklim. Ekonomiste Lāsma Liepiņa precizē, ka maksa neattiecas uz skolniekiem, bet uz citiem novada iedzīvotājiem. Dagnis Straubergs izsaka viedokli, ka jāapseko, kas notiek novada izglītības iestāžu sporta bāzēs. Juridiskās nodaļas vadītāja Aiga Briede izsaka viedokli šiem aprēķiniem papildus iekļaut atlaides tām mērķa grupām, kas pārsvarā iet, un tās definēt, jo šiem izcenojumiem ir jābūt. Jānis Bakmanis piekrīt šim viedoklim, un piebilst, ka par kultūru un sportu ir jābūt vienādiem principiem. Dagnis Straubergs izsaka priekšlikumu atlikt lēmuma pieņemšanu un uz nākamo domes sēdi sagatavot priekšlikumus par atlaidēm, un paskatīties visu novadu kopumā, bet izcenojums lai paliek. **Atklāti balsojot: PAR** – nav, **PRET –** nav, **ATTURAS –** 4 deputāti (Jānis Bakmanis, Māris Beļaunieks, Aigars Legzdiņš, Dagnis Straubergs), komiteja **NOLEMJ:**

atlikt jautājuma izskatīšanu un līdz nākamajām komitejām sagatavot priekšlikumus par atlaidēm.

# 20.

**Par saistošo noteikumu projekta izskatīšanu un virzīšanu publicēšanai sabiedriskā viedokļa noskaidrošanai**

Ziņo Jana Mošura, debatēs piedalās Māris Beļaunieks, Agris Blumers

Lai veiktu Limbažu novada pašvaldības 2021. gada 25. novembra saistošo noteikumu Nr. 27 “Par Limbažu novada pašvaldības līdzfinansējuma piešķiršanu dzīvojamo māju pieslēgšanai centralizētajai kanalizācijas sistēmai”, turpmāk – saistošie noteikumi, izvērtēšanu un, ja nepieciešams, atbilstoši vērtējumam, veiktu saistošo noteikumu grozījumus vai izstrādātu jaunus noteikumus par Limbažu novada pašvaldības līdzfinansējuma piešķiršanu dzīvojamo māju pieslēgšanai centralizētajai kanalizācijas sistēmai ar izpilddirektora 24.11.2022. rīkojumu Nr. 4.1.1/22/366 tika izveidota darba grupa šādā sastāvā:

* + Jana MOŠURA, Attīstības un projektu nodaļas attīstības un projektu koordinatore, darba grupas atbildīgā persona;
	+ Jana LĀCE, Juridiskās nodaļas vecākā iepirkumu speciāliste;
	+ Juris GRAUDIŅŠ, Juridiskās nodaļas vadītājas vietnieks;
	+ Bruno VEIDE, Salacgrīvas apvienības pārvaldes būvprojektu vadītājs;
	+ Agris BLUMERS, Izpilddirektora vietnieks.

Darba grupa ir veikusi saistošo noteikumu izvērtēšanu un ir izstrādājusi jaunu saistošo noteikumu projektu “Par Limbažu novada pašvaldības līdzfinansējuma piešķiršanu dzīvojamo māju pieslēgšanai centralizētajai kanalizācijas sistēmai”.

 Atbilstoši pašvaldību likuma 46. panta daļai trešo daļu *Saistošo noteikumu projektu un tam pievienoto paskaidrojuma rakstu pašvaldības nolikumā noteiktajā kārtībā publicē pašvaldības oficiālajā tīmekļvietnē sabiedrības viedokļa noskaidrošanai, paredzot termiņu, kas nav mazāks par divām nedēļām. Saņemtos viedokļus par saistošo noteikumu projektu pašvaldība apkopo un atspoguļo šo noteikumu projekta paskaidrojuma rakstā,* **atklāti balsojot: PAR** – 4 deputāti (Jānis Bakmanis, Māris Beļaunieks, Aigars Legzdiņš, Dagnis Straubergs), **PRET –** nav, **ATTURAS –** nav, komiteja **NOLEMJ:**

1. Apstiprināt saistošo noteikumu projektu “Par Limbažu novada pašvaldības līdzfinansējuma piešķiršanu dzīvojamo māju pieslēgšanai centralizētajai kanalizācijas sistēmai” (pielikumā).
2. Uzdot Sabiedrisko attiecību nodaļai saistošo noteikumu projektu publicēt pašvaldības oficiālajā tīmekļvietnē sabiedrības viedokļa noskaidrošanai, nosakot termiņu viedokļa paušanai - divas nedēļas no saistošo noteikumu publicēšanas dienas pašvaldības oficiālajā tīmekļvietnē.
3. Uzdot Attīstības un projektu nodaļai kopā ar Juridisko nodaļu pēc viedokļu saņemšanas, tos apkopot un atspoguļot saistošo noteikumu projekta paskaidrojuma rakstā.
4. Uzdot Attīstības un projektu nodaļai, pēc sabiedrības viedokļa noskaidrošanas un apkopošanas, atkāroti vērsties teritorijas attīstības un finanšu komitejās saistošo noteikumu apstiprināšanai.

# 21.

**Par Limbažu novada pašvaldības iekšējo noteikumu „Par transportlīdzekļu izmantošanu un izdevumu uzskaites kārtību Limbažu novada pašvaldībā” apstiprināšanu**

Ziņo Aiga Briede

Iepazinusies ar ziņojumu par nepieciešamību izstrādāt vienotus noteikumus „Par transportlīdzekļu izmantošanu un izdevumu uzskaites kārtību Limbažu novada pašvaldībā”, pamatojoties uz likuma *,* Pašvaldību likuma 10.panta pirmās daļas 21.punktu, 50.panta pirmo daļu, Valsts pārvaldes iekārtas likuma 72.panta pirmo daļu, Publiskas personas finanšu līdzekļu un mantas izšķērdēšanas novēršanas likuma 5.2. panta piekto daļu, likuma „Par pašvaldībām” 15.panta pirmās daļas 4., 5. un 19.punktu, 21.panta pirmās daļas 14.punkta g) apakšpunktu, Ministru kabineta 21.06.2010. noteikumu Nr.565 „Noteikumi par valsts un pašvaldību institūciju amatpersonu un darbinieku sociālajām garantijām” 64.punktu, **atklāti balsojot: PAR** – 4 deputāti (Jānis Bakmanis, Māris Beļaunieks, Aigars Legzdiņš, Dagnis Straubergs), **PRET –** nav, **ATTURAS –** nav, komiteja **NOLEMJ:**

1. Apstiprināt Limbažu novada pašvaldības iekšējos noteikumus Nr.\_\_ „Par transportlīdzekļu izmantošanu un izdevumu uzskaites kārtību Limbažu novada pašvaldībā” (projekts pielikumā).
2. Lēmuma projektu virzīt izskatīšanai Limbažu novada domes sēdē.

# 22.

**Informācijas. Par Limbažu novada pašvaldības 2022.gada budžeta izpildi uz 01.01.2023.**

Limbažu novada pašvaldības Finanšu un ekonomikas nodaļas galvenā ekonomiste Ināra Lazdiņa informē par Limbažu novada pašvaldības 2022.gada budžeta izpildi uz 01.01.2023. Deputāti pieņem informāciju zināšanai.

# 23.

**Informācijas**

Limbažu novada pašvaldības Attīstības un projektu nodaļas vadītāja vietniece attīstības jautājumos Sarma Kacara informē, ka ir saņemta vēstule no Lauku atbalsta dienesta par pašvaldības iesniegto projektu “Skolas ielas pārbūve Salacgrīvā”, kurā informē par pieejamo finansējumu projekta iesniegumam - projekta īstenošanai pieejamais publiskais finansējums ir 180 720,42 EUR, līdz ar to pašvaldībai būtu jānodrošina pašvaldības līdzfinansējums 189 774,26 EUR. Sarma Kacara lūdz atļauju sagatavot lēmuma projektu uz domes sēdi. Sēdes vadītājs Dagnis Straubergs informē, ka nākamajā nedēļā notiks apvienotās komitejas sēde, uz kuru atļauj sagatavot šo lēmuma projektu. Deputāts Māris Beļaunieks izsaka viedokli, ka atbalsta šāda lēmuma projekta sagatavošanu.

Sēdi slēdz plkst. 15.53

Sēdes vadītājs /paraksts/ D.Straubergs

Sēdes protokoliste /paraksts/ D.Tauriņa